《三月三十日费安中山长告别走赋六首 其五 述怀》
明代·陶安

我本江东一布衣，十年较艺到京畿。欲从彭泽寻归路，且学严陵坐钓矶。

山月度墙窥冷榻，海潮带雨过晨扉。天台客至因留话，一笑挥杯兴欲飞。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。